**Մարզպետի տեղակալ Լևոն Սարգսյանի ելույթը Դիլիջան քաղաքի Հաղթանակի և խաղաղության տոնին նվիրված միջոցառմանը 09.05.2015թ.**

Մայիսի 9-ին Տավուշի մարզպետի տեղակալ Լևոն Սարգսյանը մասնակցեց Դիլիջան քաղաքում կայացած Հաղթանակի և խաղաղության տոնին, ինչպես նաև Շուշիի ազատագրմանը նվիրված միջոցառումներին: Ելույթ ունենալով, Լևոն Սարգսյանը մասնավորապես նշեց.

* Սիրելի դիլիջանցիներ, Հայրենական Մեծ պատերազմի վետերաններ, Արցախյան ազատամարտի մասնակիցներ, շնորհավորում եմ բոլորիդ տոնական օրվա կապակցությամբ: Մայիսը մեզ համար դարձել է հաղթանակների ամիս, և դրա մեջ իրենց ներդրումն ունեն տարբեր սերունդների ներկայացուցիչներ: Մեծ Հայրենականում նաև մեր պապերի անկոտրում կամքի շնորհիվ հաղթանակ ձեռք բերվեց: Արցախյան ազատամարտում այժմյան սերունդը կրկնեց նրանց սխրանքը, և դրա փայլուն դրսևորումներից մեկը եղավ հենց Շուշիի ազատագրումը: Այսօր մենք տոնում ենք հաղթական օրը և այս տոնական տրամադրությամբ մաղթում եմ բոլորիդ առողջություն, երկար կյանք, իսկ մեր երկրին ու ժողովրդին՝ բարօրություն: